ОСНОВНИ УСЛОВИ ЗА ПРИЈАВЉИВАЊЕ

ФОРМАЛНИ АСПЕКТ

1.ДАТУМИ СПРОВОЂЕЊА

Јасно назначите очекиване датуме почетка и завршетка на искуства Сервисног -Учења. Поред тога што ће бити укључени у Правила о регионалној награди, ово омогућава Тиму за процјену да утврди у којој је фази пројекат и шта још остаје да се уради. Тим за процјену ће оцијенити приједлоге пројеката који су почели у школским годинама 2019/20 и 2020/21 а завршили прије 30. јуна 2021. године. Ако изоставите датуме, искуство Сервисног -Учења не може бити у потпуности оцијењено.

2. ИНСТИТУЦИОНАЛНА ПОДРШКА

ОСНОВНИ услов је **да поднесени образац потпише и печатира Управа школе\*\* .**Ако овај захтјев **није на одговарајући начин испуњен**, искуство Сервисног -Учења неће моћи бити оцијењено.

3. СЛАЊЕ ОБРАСЦА

ИСКЉУЧИВО електронски образац ће се сматрати важећим ако је достављен електронским путем у **ПДФ формату на адресу електронске поште:**[cee.sl.award@ioskole.net](mailto:cee.sl.award@ioskole.net) са назнаком у наслову е-поште**: „Пријава С-Л-назив земље“.** Уз попуњен образац за пријаву препоручљиво је приложити доказе о имплементираним активностима Сервисног- Учења (у засебним документима) који могу пружити ширу и јаснију слику (промо материјал, флајери, плакати, видео снимци, фотографије, медијски линкови, итд.).

АСПЕКТ / ДЕФИНИЦИЈЕ ПРОЈЕКТА

Предлажемо да се попуне или размотре ови аспекти искуства Сервисног -Учења:

4. МОТИВАЦИЈА И КЉУЧНИ ИЗВРШИОЦИ

У методологији Сервисног-Учења, ученици се не сматрају корисницима већ активним кључним извршиоцима активности која има своје кориснике у заједници.

Учешће као људско право је суштинска пракса демократских друштава; а ова врста искуства подразумијева укључивање ученика и њихову посвећеност конкретним активностима које имају за циљ да трансформишу или побољшају нешто у друштву.

У многим случајевима, ученици су укључени у искуства Сервисног -Учења која планирају одређене институције, њени главни органи и / или наставници. Педагошки приступ Сервисног -Учења има за циљ да сви заједно увиде проблем, развију, планирају, проводе и размишљају о активностима, и процијене пројекат тако да се оснажи улога ученика као покретача и вођа активности.

5. ДИЈАГНОЗА / МАПИРАЊЕ ПОТРЕБА

Дијагнозу схватамо као заједнички напор да се идентификује стварна и хитна потреба заједнице коју би образовна установа могла да сеервисира својим расположивим људским и материјалним ресурсима и у којој мјери одређена активност подразумијева прилику за учење ученика.

Важно је осигурати учешће свих актера у процесу, посебно оних корисника активности. Партиципативна дијагноза, у којој се може ,,чути глас'' школе, заједнице и корисника, биће корисна и за ефикасност дијагнозе и за одрживост пројекта.

Укратко, проблематична област треба да буде добро утврђена, важна за заједницу, образовну установу, те да је могу сервисирати ученици.

**\*\* (или највиши ниво невладине институције под чијим надзором сте проводили искуство Сервисног )**

6. ИСКУСТВО СЕРВИСНОГ УЧЕЊА

Пракса Сервисног -Учења укључује конкретне и посвећене активности као одговор на стварни проблем у заједници, чији је циљ смањење, ублажавање, рјешавање или допринос рјешавању проблема, а у заједничком дјеловању са другим учесницима из заједнице.

У искуствима Сервисног -Учења, услуга се не схвата као доброчинство или милосрђе. Умјесто тога, посматра све учеснике као равноправне, препознаје њихове потребе, неправедне ситуације у којима се неки од њих налазе, људска права која треба да се штите и критички и критички размишља о томе. Поред тога, активности Сервисног -Учења воде и ка трансформацији друштва. Ученици изводе активности са заједницом, а не за заједницу, и истовремено уче и имају користи од провођења искуства Сервисног -Учења.

7. ЦИЉНА ГРУПА И КОРИСНИЦИ

„Корисници“ или „циљна група у заједници“ се обично посматрају као они који имају користи од конкретне активности Сервисног –Учења. Пројекти Сервисног -Учења чине помак перспективе за „циљану групу у заједници“ или „кориснике“ активности, који заједно са ученицима постају „суизвршиоци“ активности. Опис ,,корисника'' Сервисног -Учења укључује:

⎯број директних и индиректних корисника, њихов социо-економски статус, старосни или школски узраст, запосленост;

⎯тип становништва (градско или рурално);

⎯особе са инвалидитетом или здравственим проблемима;

⎯тражиоци азила, мигранти, људи лишени слободе, мањине, итд.

На овај начин је могуће процијенити погодност активности предложених у искуству Сервисног -Учења. Предлажемо вам да укључите детаљне информације о корисницима пројекта и како учествују у искуству.

8. УМРЕЖАВАЊЕ У ЗАЈЕДНИЦИ

Искуства Сервисног -Учења обогаћују се када се ослањају на дјеловање више актера и синергију више институција, друштвених организација, државних органа, предузећа која дјелују у заједници и који могу склапати међусобне споразуме о раду, сарадњи, савезима или мрежама. Те везе доприносе одрживости искуства и промовишу позитиван реципроцитет. Оне укључују сарадњу са другим члановима заједнице која је углавном усмјерена на рјешавање потреба, утврђивање проблема и потребних акција у заједници међусекторским радним приступом.

9. ВЕЗА СА КУРИКУЛУМОМ, ПРЕДМЕТИМА ИЛИ САДРЖАЈЕМ УЧЕЊА

Пројекти Сервисног -Учења имају педагошку намјеру да побољшају квалитет учења и понуде активан одговор на стварне и хитне потребе заједнице.

Од суштинског је значаја за ове пројекте да се садржај наставног плана и програма примјени у пракси Сервисног -Учења и да омогуће ученицима да развију наставне вјештине и садржај.

Повезивање праксе Сервисног -Учења са формалним учењем омогућава ученицима да примјене знања и вјештине у стварном контексту и изграде дјелотворне и активне грађанске вјештине за добробит своје заједнице. Намјерна интеграција образовних искустава Сервисног-Учења са наставним садржајем одређених подручја или предмета такође промовише промишљено размишљање о активностима ученика и процесу учења.

Комбиновање наставних садржаја омогућава ученицима да прогресивно граде сложенију визију свијета, на тај начин омогућавајући им да боље рјешавају свакодневне проблеме. Интердисциплинарност између наставних подручја или области омогућава мултидимензионални начин рада, јер рјешава проблеме из различитих перспектива.

10. ЦИЉЕВИ УЧЕЊА

Циљеви учења треба да буду специфични и процјењиви. Треба да имају за циљ обраду наставних садржаја кроз пројекат, као што су концепти, методе, вјештине и процедуре, као и вриједности и ставови.

11. ЦИЉЕВИ СЕРВИСА

Циљеви сервиса такође треба да буду специфични и процјењиви, али се односе на сервис у заједници. Они подразумијевају употребу једноставно објашњење очекиваних постигнућа у вези са смањивањем или рјешавањем проблема у заједници. Они се такође могу сматрати „циљевима које треба постићи“. Они би у исто вријеме треба да буду довољно прилагодљиви да би се примијенили у различитим околностима које могу настати током цијелог пројекта. Предлажемо да јасно наведете циљеве пројекта тако да буду детаљни, али и јасни и прецизни.

12. НАЧИН ЕВАЛУАЦИЈЕ

Процјена је процес усмјерен на размишљање о постигнућима и учинцима изведених радњи, како би се могле вредновати прекретнице у пројекту, исправити грешке и по потреби промијенити или прилагодити пројекат. Такође подразумијева утврђивање да ли су испуњене све планиране фазе и очекивани циљеви.

Кроз стални процес праћења пројекта, могуће је провјерити периодичне / завршне резултате и постигнућа, и исправити неке ствари или наставити са планираним током искуства Сервисног -Учења

Пожељно је да процес процјене укључује све актере искуства Сервисног -Учења и да се изводи на партиципативан и демократски начин. Важно је узети у обзир не само квантитативне већ и квалитативне аспекте искуства, бити спремни за непредвиђене догађаје и њихове посљедице како бисте прихватили процес као такав, а не само резултате. Процјена пројекта Сервисног -Учења такође могу омогућити образовној установи да утврди утицај пројекта на академске учинке ученика, учешће институција и школе.

13. ПРОСЛАВА

У педагогији Сервисног -Учења прослава је вријеме за оживљавање и дијељење наших искустава. Одавање поштовања учесницима и славље јачају самопоуздање појединца и групе и повећавају препознатљивост достигнућа у цјелини. Прослава нуди главним учесницима искуства Сервисног -Учења заслужено признање заједнице. Помаже у разбијању стереотипа и предрасуда и освјетљавању посвећености и деловања дјеце и младих. Обично су прославе отворене великом кругу људи и представљају мјесто у коме се додјељују захвалнице, дипломе, медаље или нека друга средства службеног признања.

14. РЕФЛЕКСИЈА (РАЗМИШЉАЊЕ О УРАЂЕНОМ)

Размишљање о урађеном промовише учвршћивање наученог садржаја, самопосматрање (интроспекцију), самосјвесност и односе у групи.

Активности рефлексије такође омогућавају ученицима да постану свјесни свог учења и да увјежбавају критичко мишљење и грађански ангажман. Ученицима се пружа могућност да остваре своја права и утврде одговорности, јер су укључени у питања која их се тичу и која утичу на њихов живот. Сервисно -Учење обухвата активности које развијају и јачају процесе размишљања о општем добру, друштвеним питањима, а све у контексту који омогућава изградњу сопственог идентитета. Штавише, ове активности су суштинско средство **којим се осигуравају повратне информације од корисника**и активна улога свих учесника.

15. РЕЗУЛТАТИ И УТИЦАЈ

Резултати или учинци било ког искуства Сервисног -Учења треба да буду мјерљиви како би показали промјену у поређењу са почетним условима учења и проблема који се рјешава, постизање очекиваних циљева, утицај на академска постигнућа ученика и **квалитет живота у заједници.**Ове трансформације могу се регистровати и кроз свједочења учесника и корисника. Препоручљиво је да се процјена утицаја врши на основу наведених циљева учења и сервиса и посебних квалитативних и квантитативних показатеља, а не само на општег прегледа.

Кроз стални процес праћења пројекта, могуће је провјерити периодичне / завршне резултате и постигнућа, и исправити неке ствари или наставити са планираним током искуства Сервисног -Учења. Ово укључује учење, сервисне активности и искуство у цјелини. Чинећи то, можемо дати приказ опсега у коме су изведене радње помогле преобличавању стварности заједнице.

16. РЕГИСТРАЦИЈА, СИСТЕМАТИЗАЦИЈА И КОМУНИКАЦИЈА

Систематизација је збирка прича, анегдота, осјећања и података, утврђивање карактеристика обављених активности, предности и слабости искуства Сервисног -Учења. То је такође средство за изградњу колективног знања, јер је усмјерено на добијање коначног производа који сажима цјелокупно искуство. Систематски запис омогућава чување „историје“ пројекта и његово ширење међу различитим члановима заједнице, другим институцијама, итд. Колико пажљиво и учинковито проводимо систематизацију и комуникацију (у смислу садржаја и облика: ортографија, синтакса, семантика итд.) толико ћемо већи имати утицај на коначни квалитет презентације пројекта. Када искуство Сервисног -Учења није добро описано или објашњено то не дозвољава процјенитељима да га виде као доброг.

Приједлог: Попуните образац заједно са ученицима и другим укљученим наставницима.